b"\n_START_ARTICLE_\nPicarany\n_START_PARAGRAPH_\nPicarany \xc3\xa9s el nom d'un barranc que discorre principalment en terme d'Almoster, Baix Camp._NEWLINE_D\xc3\xb3na nom al Mas del Picarany, vinculat a la fam\xc3\xadlia Ferrater, on Joan i Gabriel Ferrater hi van viure alguns anys._NEWLINE_I tamb\xc3\xa9 \xc3\xa9s el nom d'una urbanitzaci\xc3\xb3 d'Almoster, que t\xc3\xa9 un dip\xc3\xb2sit d'aigua i un cam\xc3\xad forestal que porta al Mas de Borb\xc3\xb3 amb la seva famosa alzina mil\xc2\xb7len\xc3\xa0ria. La urbanitzaci\xc3\xb3 enlla\xc3\xa7a amb la de Castellmoster, que est\xc3\xa0 en part en el mateix terme i en part al de Castellvell del Camp. Comptava amb 153 habitatges l'any 2005. El promotor de la urbanitzaci\xc3\xb3 fou el Sr. Masdeu i, encara que avui est\xc3\xa0 prou valorada, no va respondre inicialment a les expectatives creades i va tenir un desenvolupament redu\xc3\xaft durant els primers 30 anys, que van ser els darrers del segle XX._NEWLINE_El Barranc del Picarany, aproximadament on el travessa la carretera, sota la urbanitzaci\xc3\xb3 Castellmoster, es va transformant en riera i primer fa de l\xc3\xadmit entre els termes d'Almoster i Castellvell i despr\xc3\xa9s entra dins del terme de Reus. All\xc3\xa0 agafa el nom de Riera de la Vidaleta."